Laataandmymeringe oor Rebusfontein | Tannie Frannie
Laataandmymeringe oor Rebusfontein
Una het gevra ons moet onsself aan Christa voorstel – en toe, op tipies demokratiese wyse, raak dit sommer ‘n algemene “Aangename kennis” aan alle voornemende intrekkers op Rebusfontein.
By hierdie skakel kan julle oor almal gaan lees:
Daar brand ‘n lig in die toring van die huisie by Towerinstraat 7 – Tannie Frannie sit laataand en mymer oor Rebusfontein. Watter wonderlike genade is Blogland se vermenging van werklikheid en verbeelding tog!
Vyf jaar lank al woon sy onder haar seun Laatlam en sy liewe vrou se dak. Sy het weggemaak en afgeskaal – maar wanneer sy vir ‘n rukkie wegbreek na haar eie huisie in Rebusfontein toe, duik daar telkens geliefde besittings op.
Dertien jaar lank al loop sy alleen – maar op Rebusfontein is daar Silver, tangodanser van formaat, wat soms onverwags op sy Harley opdaag.
Haar lelike kat Lelik woon tegelyk in Pretoria en op Rebusfontein.
Die twee kleinkinders wat haar in die werklike lewe teen koue en wanhoop beskerm, het nog nie by Towerinstraat 7 kom kuier nie. Dalk moet sy ‘n plan maak, noudat sy altwee halfdag in die wintervakansie oppas? Ouma weet sommer die “ivoortoring” gaan vir hulle ‘n wonderplek wees…
Aangename kennis, nuwe intrekkers hier in ons toevlugsdorpie!
22 thoughts on “Laataandmymeringe oor Rebusfontein”
Junie 26, 2019 om 11:22 nm
Beslis n lekker toevlugsoord. Ons maak of ons mal is en doen alles(saam) Dink jy Lelik en Trompie sal kan vriende wees? Daar in Rebusfontein onderskei ons mos nie tussen vriende en of vyande nie! Solank Lelik net nie vir Trompie klap met sy naels nie want dan sal ek hom beslis moet aanspreek omdat Trompie te beskeie is om hom n hap terug te gee. Trompie vlug liewers as om te veg.
Junie 27, 2019 om 3:55 vm
Ek stem Scrapy, my Pasella is ook veilig by hulle. Oulik geskryf tannie Frannie. Ere burger in my hart..
Junie 27, 2019 om 5:18 vm
Junie 27, 2019 om 7:07 vm
Beslis ere burger!
Lelikie vlug ook liewers – sy het juis so ‘n stryd met die yslike pofkat Tortellini wat haar deesdae so bevlieg! Trompie sal vir haar ‘n gawe maat wees, hulle kan saam in die sonnetjie op die dorpsplein sit.
Junie 27, 2019 om 7:11 vm
Ag dis nou goeie nuus. Trompie is regtig n innemende hond hy sal beslis daarvan hou om haar te kan geselskap hou.
Junie 27, 2019 om 5:06 vm
Jy bly net die mooiste ouma op aarde!
Junie 27, 2019 om 5:19 vm
Dankie liewe Una
Junie 27, 2019 om 7:41 vm
Stem saam met Una…jy is voorwaat die mooiste ouma!!! En ek moet sê, ek laaik daai jean!!
En……jou kleinkinders is lieflik!
Junie 27, 2019 om 9:39 vm
Uhm Frannie, is jy seker jy wil daai twee pragtige bloedjies blootstel aan Rebusfontein … uhm, ek meen jy weet mos die Towerinne … Maar ek is seker hulle sal daarvan hou as Silver hulle vat vir ‘n spin op sy motorfiets.
Junie 27, 2019 om 11:53 vm
Hulle lyk maar net so asof botter nie in daai bekkies sal smelt nie – hulle gaan Rebusfontein op horings neem!
Junie 27, 2019 om 4:00 nm
Baie dankie, ek waardeer dit verskriklik baie!
Junie 27, 2019 om 4:18 nm
Hulle kan by my kom kuier….ek het sjokolade in my yskas.
Junie 27, 2019 om 4:29 nm
Enige ouma wat haar sout werd is, is ‘n deskundige op die gebied van omkopery 🙂
Junie 29, 2019 om 6:24 vm
Oeeee kindertjies! Hulle is meer as welkom! Hulle kan by tannie Toortsie ook kom kuier, sy sal tog te graag met hulle speel.
Junie 29, 2019 om 9:41 vm
Ahaa, daar gee jy my nou ‘n briljante idee om die derde vakansieweek te oorleef: vat die tweetjies Rebusfontein toe, waar dit wemel van liefderike oumaharte! Dan sit die uwe in die sonnetjie en die res van die inwoners doen die oppaswerk…
Junie 29, 2019 om 10:54 vm
Nou toe! Daar het jy dit! 😁
Julie 4, 2019 om 12:09 nm
Julle het ‘n idilliese lewe in Rebusfontein.
Julie 4, 2019 om 12:11 nm
Ja, dis lekker hierso. Kom trek jy ook hier in, toe?
Julie 7, 2019 om 8:56 vm
Ai… om kaalvoet te loop…
Mooi om te sien daai kleintjies hou vir jou jonk!!
Ek hoop hulle het nie pak gekry omdat hull gate in daai mooie broek geskeur het nie!
Julie 9, 2019 om 6:56 vm